Нагодай для гэтага матэрыяла, прысвечанага падзеям вясны і лета 1986 года, звязаным з аварыяй на Чарнобыльскай АЭС, сталі фотаздымкі Сяргея Плыткевіча: вядомы майстар камеры выклаў іх на ўласнай старонцы ў сацыяльнай сетцы. А журналісты “К” за тыя кадры “зачапіліся” і, у выніку, агледзелі падзеі, зафіксаваныя 30 гадоў таму яшчэ на чорна-белай стужцы, у трох вымярэннях. Як пабачылі гастролі “Песняроў” у Хойнікі, што адлюстраваны на фота, і па Гомельшчыне наогул артысты ансамбля, якія ёсць на здымках Плыткевіча, гледачы на стадыёне гарадка і, уласна, фатограф. І гаворка ў гэтых матэрыялах зусім не пра тое, як бравыя артысты рынуліся з “культурным абслугоўваннем” у пацярпелыя ад аварыі рэгіёны. І яны, і іншыя героі тэкстаў “К” распавялі нам пра жыццёвыя ўражанні тых дзён. Мяркуем, гэта і ёсць “бліжэйшае да сэрца”.